# Artpop

| *Artpop* Lady Gaga |
| --- |
|  |
| Studioalbumin tiedot |
|  Äänitetty  | 2011–2013 |
|  Julkaistu | 6. marraskuuta 2013 |
|  Kesto | 59.04 |
|  Levy-yhtiö | Streamline, Kon Live, Interscope |
| Listasijoitukset |
|  Suomen virallinen lista: 3. |
| Lady Gagan muut julkaisut |
| A Very Gaga Holiday 2011 | *Artpop* 2013 | Cheek to Cheek 2014 |
| Singlet albumilta *Artpop* |
| 1. ”Applause” Julkaistu: 12. elokuuta 2013
2. ”Do What U Want” Julkaistu: 21. lokakuuta 2013
3. ”G.U.Y.” Julkaistu: 28. maaliskuuta 2014
 |

**Artpop** (tyyliteltynä **ARTPOP**) on yhdysvaltalaisen laulaja-lauluntekijän Lady Gagan kolmas studioalbumi, joka julkaistiin 6. marraskuuta 2013. Albumin ensimmäinen single, ”Applause”, julkaistiin 12. elokuuta 2013 ja toinen single, ”Do What U Want”, julkaistiin 21. lokakuuta 2013. Uusin single ”G.U.Y”, julkaistiin 8. huhtikuuta 2014. Albumi debytoi Suomen virallisen listan kolmannella sijalla.

## Tausta ja levytys

Syyskuun lopussa vuonna 2011 Lady Gaga kertoi MTV:n haastattelussa työskentelevänsä uuden albumin parissa. Laulajan *Born This Way* -albuminkin parissa työskennellyt tuottaja DJ White Shadow kertoi marraskuussa 2011 olevansa mukana myös tulevan albumin teossa. Albumin tekoon osallistui myös Fernando Garibay, joka on työskennellyt Lady Gagan kanssa kauan.
Gaga julkaisi albumin nimen, *Artpop*, Twitterissä 5. elokuuta 2012. Toukokuussa 2013 Gaga julkaisi kuvan itsestään lauluntekijä-tuottaja Dallas Austinin kanssa studiossa, joka on myös osallistunut albumin tekoon. Born This Way Ball -maailmankiertueen ajan Lady Gagan tuottajat matkustivat hänen kanssaan levyttääkseen albumia.

## Teema

*Artpopin* ajatus ja teema alkoivat muotoutua joulukuussa 2011. Esiintyessään Australiassa Lady Gaga lauloi ensimmäistä kertaa kappaleensa ”Princess Die”, joka kertoo prinsessa Dianasta ja hänen kuolemastaan. Myöhemmin Gaga kuitenkin kertoi, että hänen laulamansa versio tuskin päätyy *Artpopille*, mutta että kappaleesta julkaistaan albumilla iloisempi danceversio. Heinäkuussa 2012 Lady Gaga kertoi uuden albuminsa olevan ”Princess Dien” itsetuhoisestakin teemasta huolimatta hyväntuulinen ja kontrastia vakavammalle *Born This Way* -albumille. Laulaja kertoi myös Twitterissä joulukuussa 2012 kirjoittaneensa albumia varten ”noin 50” kappaletta.

## Julkaisu ja promootio

*Artpop* oli alun perin tarkoitus julkaista keväällä 2013. Lady Gaga loukkasi aiempaa levyään promotoineella Born This Way Ball -kiertueella kuitenkin lonkkansa, perui jäljellä olleet 21 konserttia ja leikkauksen jälkeen joutui pitkälle sairauslomalle. Kesäkuussa 2013 kerrottiin albumin ilmestyvän 11. marraskuuta 2013. Albumin lisäksi julkaistaan Artpop-sovellus, joka on saatavilla ilmaiseksi iPadille, iPodille, iPhonelle, Androidille ja Google Playlle. Sovelluksen oli tarkoitus tulla saataville vasta marraskuussa albumin kanssa samaan aikaan, mutta Gaga kuitenkin myöhemmin kertoi, että ”suuren kysynnän vuoksi” sovellus on ennakkoon tilattavissa jo ”Applausen” julkaisupäivänä.

### Singlet

Albumin ensimmäinen singlen, ”Applausen”, oli määrä tulla markkinoille digitaalisesti 19. elokuuta 2013 samanaikaisesti singlen musiikkivideon kanssa ja kappaleen oli tarkoitus debytoida Yhdysvaltain radiokanavilla päivää myöhemmin. Singlestä vuoti kuitenkin nettiin pätkiä ja se tuli myyntiin ja julkaistiin Yhdysvaltain radiokanavilla jo 12. elokuuta. Kappaleen musiikkivideo kuvattiin Los Angelesissa saman vuoden heinäkuun lopussa. Kuvaajat Inez van Lamsweerde ja Vinoodh Matadin suunnittelivat myös singlen kansikuvan, jossa Gagan valkoisiksi maalattuihin kasvoihin on sotkettu sinistä maalia silmien päälle ja punakeltaista maalia suun päälle. 10. lokakuuta Gaga kirjoitti Twitterissä, että seuraava single on ”Venus”, joka julkaistiin 25. lokakuuta. Do What U Want, jossa duetoi R. Kelly, julkaistiin albumin ensimmäisenä promosinglenä 21. lokakuuta, joka julkaistiin suuren suosion saatuaan albumin toisena singlenä. Albumin kolmas single, G.U.Y. julkaistiin 28. maaliskuuta 2014.

### Live-esiintymiset

Gaga esitti ”Applausen” ensimmäistä kertaa livenä vuoden MTV Video Music Awards -gaalassa 25. elokuuta 2013. iTunes-festivaaleilla 1. syyskuuta 2013 Gaga esitti albumilta seitsemän uutta kappaletta: ”Aura”, ”Manicure”, ”Artpop”, ”Jewels and Drugs”, ”Sex Dreams”, ”Swine” ja ”I Wanna Be With U”.

### Dokumentti

25. joulukuuta 2012 Gaga kertoi Twitterissä, että ”joululahjana hänen faneilleen” hänen elämästään ja *Artpopin* luomisesta tehdään dokumentti. Dokumentin kuvaa Terry Richardson, joka työsti Gagan kanssa heidän valokuvakirjaansa *Lady Gaga x Terry Richardson*.

## Kappalelista

|  |
| --- |
| Nro | Nimi | Säv&san | Tuottaja(t) | Kesto |  |
| 1. | Aura | Lady Gaga, Anton Zaslavski, Amit Dudevani, Erez Eisen
* Lady Gaga
* Anton Zaslavski
* Amit Duvdevani
* Erez Eisen
 | Zedd, Infected Mushroom, Lady Gaga | 3.55 |
| 2. | Venus | Lady Gaga, Paul ”DJ White Shadow” Blair, Hugo Leclercq, Dino Zisis, Nick Monson, Sun Ra | Lady Gaga, Leclercq | 3.53 |
| 3. | G.U.Y. | Lady Gaga, Zaslavski | \*Zedd
* Lady Gaga
 | 3.52 |
| 4. | Sexxx Dreams | \*Lady Gaga
* Blair
* Martin Bresso
* William Grigahcine
 | \*Blair
* Lady Gaga
 | 3.34 |
| 5. | Jewels n' Drugs (mukana T.I., Too Short ja Twista) | \*Lady Gaga
* Blair
* Monson
* Zisis
* Too Short
* Twista
* Clifford Harris, Jr.
 | \*Blair
* Lady Gaga
* Monson
* Zisis
 | 3.48 |
| 6. | MANiCURE | \*Lady Gaga
* Blair
* Zisis
* Monson
 | \*Blair
* Lady Gaga
* Monson
* Zisis
 | 3.19 |
| 7. | Do What U Want (mukana R. Kelly) | \*Lady Gaga
* Blair
* Bresso
* Grigahcine
* Kelly
 | \*Blair
* Lady Gaga
 | 3.47 |
| 8. | ARTPOP | \*Lady Gaga
* Blair
* Zisis
* Monson
 | \*Blair
* Lady Gaga
* Monson
* Zisis
 | 4.07 |
| 9. | Swine | \*Lady Gaga
* Blair
* Zisis
* Monson
 | \*Blair
* Lady Gaga
* Monson
* Zisis
 | 4.28 |
| 10. | Donatella | \*Lady Gaga
* Zaslavsi
 | \*Zedd
* Lady Gaga
 | 4.24 |
| 11. | Fashion! | \*Lady Gaga
* Giorgio Tuinfort
* William Adams
* David Guetta
* Blair
 | \*Tuinfort
* will.i.am
* Guetta
* Lady Gaga
 | 3.59 |
| 12. | Mary Jane Holland | \*Lady Gaga
* Leclercq
 | \*Leclercq
* Lady Gaga
 | 4.37 |
| 13. | Dope | \*Lady Gaga
* Blair
* Monson
* Zisis
 | \*Rick Rubin
* Lady Gaga
 | 3.41 |
| 14. | Gypsy | \*Lady Gaga
* RedOne
* Leclercq
* Blair
 | \*Leclercq
* Lady Gaga
 | 4.08 |
| 15. | Applause | \*Lady Gaga
* Blair
* Zisis
* Monson
* Bresso
* Nicolas Mercier
* Julien Arias
* Grigahcine
 | \*Blair
* Lady Gaga
* Monson
* Zisis
 | 3.32 |
|  | 59:04 |  |

| [Näytä]Japaniversion lisäkappaleet |
| --- |
| Nro | Nimi | Säv&san | Producer(s) | Kesto |  |
| 18. | Applause (Empire of the Sun Remix) | \*Lady Gaga
* Blair
* Zisis
* Monson
* Bresso
* Nicolas Mercier
* Julien Arias
* Grigahcine
 | \*Blair
* Lady Gaga
* Monson
* Zisis
* Empire of the Sun
 | 4.08 |
|  | 73.28 |  |

| [Näytä]Kansainvälinen deluxe versio (bonus-DVD) |
| --- |
| Nro | Nimi | Kesto |  |
| 1. | One Hour iTunes Festival 2013 Performance |  |

| [Näytä]Japanilainen DVD (bonusvideo) |
| --- |
| Nro | Nimi | Kesto |  |
| 2. | Japanese original video interview |  |

Notes
* ”Venus” sisältää samplen kappaleesta ”Rocket Number Nine” Sun Ralta ja ”Rocket n°9” Zombie Zombieltä.
* ”Sexxx Dreamsin” nimi albumin puhtaassa versiossa on ”X Dreams”.

## Julkaisuhistoria

| Maa | Julkaisupäivä | Formaatti | Levy-yhtiö |
| --- | --- | --- | --- |
| Japani | 6.11.2013 | CD+DVD, vinyyli, digitaalinen julkaisu | Interscope Records, Streamline |
| Suomi | 8.11.2013 |
| Australia |
| Uusi-Seelanti |
| Itävalta |
| maailmanlaajuisesti | 11.11.2013 |

## Listasijoitukset

| Lista (2013) | Korkein sijoitus |
| --- | --- |
| Yhdysvallat | 1 |

## Arvostelut

* Soundi:

## Lähteet